
Ymateb yn feirnidaol i erthygl, gan roi tystiolaeth o wybodaeth a dealltwriaeth gadarn o themâu sy’n gysylltiedig ad addysgu’r Gymreag yn y sector cyfrwng Saesneg.

Mae’r erthygl hon yn ddadansoddiad o addysg cyfrwng Cymraeg a dwyieithog yng Nghymru yn yr unfed ganrif ar hugain yng nghyd-destun datblygiad addysg ddwyieithog yn rhyngwladol o ganlyniad i gyhoeddiad strategaeth Addysg Cyfrwng Cymraeg Llywodraeth Cynulliad Cymru yn Ebrill 2010. Rhoddir trosolwg ar amrywiaeth o wahanol agweddau a chyd-destunau sy’n ymwneud ac effeithiolrwydd gwahanol fodelau traddodiadol ddwyieithrwydd ac amlieithrwydd ar draws y byd. Cwestiynir a yw’r modelau dwyieithog traddodiadol yn annigonol ar gyfer y unfed ganrif ar hugain. A dylir gwarchod neu chwalu ffiniau addysg draddodiadol ieithyddol trwy ‘gwahanu’ addysg ddwyieithog neu ‘cyfuno’ ieithydd wrth is system addysg ddwyieithog ac amlieithog datblygedig y byd yn yr unfed ar hugain ganrif. 
Mae gan lawer o bobl farn am yr hyn y mae dwyieithrwydd yn ei olygu. Ystyrir rhai eu hunain yn ddwyieithog os ydynt yn gallu defnyddio dwy iaith o fewn yr amgylchedd bob dydd; mae eraill ar y llaw arall, ddim yn ystyried eu hun yn hunain yn ddwyieithog oherwydd nad yw eu hyfedredd mewn dwy iaith yn cael eu datblygu'n gyfartal hyd yn oed os ydyn yn gallu defnyddio'r ddwy iaith bob dydd (Roy, 2010, t.352). Ceisia Lewis (2010) ddiffinio dwyieithrwydd o fewn yr erthygl ond, amlygwyd fod yna sawl gwahanol ddiffiniad i’r term yma oherwydd bod yna ystod o wahanol fodel er mwyn addysgu’r iaith. Dywed Baker (Baker, 2006: 213, dyfynnwyd yn Lewis, 2011, t.68) fod dwyieithrwydd yn “simple label for a complex phenomenon”. Diffinia ASHA (2004), sef Cymdeithas Iaith Lafar a Chlyw Americanaidd, dwyieithrwydd fel y defnydd o o leiaf ddwy iaith gan unigolyn. Ymhelaethwyd fod system amrywiol mewn plant ac oedolion lle gall hyfedredd mewn dwy iaith newid yn dibynnu ar y cyfleoedd caiff i ddefnyddio'r iaith ac amlygiad i ddefnyddwyr eraill. Mae'n broses ddeinamig a hylifol ar draws nifer o feysydd, gan gynnwys profiad, tasgau, pynciau ac amser. Pwysleisia APADGOS (2008, t.9) taw ddwyieithrwydd yw’r “gallu i siarad, darllen ac ysgrifennu mewn dwy iaith”. Dadleua Siencyn (2010, t.159) Nid yw ddifyniad APADGOS yn cyfeirio at gymhlethdod ymddygiadau dwyieithog nac y gallu i ddeall iaith arall ac mae gallu i ddeall syn sgil ieithyddol o bwys arwyddocaol. Yn aml gwelir fod nifer o ddisgyblion ail iaith yn medru darllen ac ysgrifennu yn y Gymraeg ond nid yw’n medru cynnal sgwrs trwy gyfrwng y Gymraeg. “nid yw darpariaeth ddwyieithog bob amser yn sicrhau bod unigolyn yn datblygu i fod yn siaradwr dwyieithog” (Llywodraeth Cynulliad Cymru, 2010 , t.2,15 dyfynnwyd yn Lewis, 2011, t.68)
Nodwyd o fewn yr erthygl llawer o wahanol fodelau i addysg ddwyieithrwydd a adnabydda Baker (2006 ddyfynnwyd yn Lewis, 2011, t.69) fel naill ai’n ‘gwan’ neu’n ‘cryf’. Yng Nghymru, mae ystod o ddarpariaethau cyfrwng Cymraeg yn cael ei gynnig. Amlinellir hyn yn y ddogfen ‘Diffinio ysgolion yn ôl y ddarpariaeth cyfrwng Cymraeg’ (Llywodraeth Cymru, 2007, dyfynnwyd yn Lewis, 2011, t.68).
Mae addysg ddwyieithog i ddisgyblion sy'n mynychu ysgolion cyfrwng Saesneg ac yn dysgu Cymraeg fel pwnc ysgol yn cael ei hadnabod fel model Prif ffrwd ‘Mainstream’. Adnabydda’ Baker y fodel yma yn ‘gwan’, mae’r math yma o fodel fel ‘drip-feed’ yn ôl yr erthygl. Fel arfer bydd hann0er awr y dydd yn cael ei dreulio ar addysgu’r iaith Gymraeg.  Pwysleisia Baker fod y model yma “rarley produces functionally bilingual children. A very limited knowledge of a foreign language tends to be the typical outcome for the mass of the language majority” (Baker, 2006 dyfynwyd yn Lewis, 2011, t.70)
Defnyddir prif ddau fodel o fewn ein hysgol Cyfrwng Cymraeg sef
cynnal a chadw / etifeddiaeth a throchi. Cynnal a chadw / etifeddiaeth yw addysg ddwyieithog i ddisgyblion sy'n cychwyn ar addysg cyfrwng Cymraeg o deulu sy'n siarad Cymraeg. Trochi yw addysg ddwyieithog i ddisgyblion sy'n cychwyn ar addysg cyfrwng Cymraeg o deulu sy'n siarad Saesneg. Yn ôl Baker (1993, t.15) Mae’r amrywiaeth caleidoscopig o ymarfer addysg ddwyieithog yng Nghymru yn gwneud y cynhyrchu teipoleg syml beryglus. Noda Dr Emyr Davies ,arbenigwr methodoleg addysgeg iaith, “nad oes y fath beth â’r ‘un dull perffaith” (Davies ,Dim dyddiad, ddyfynnwyd yn Jones a Morris, 2016). Ymhelaethwyd fod angen ystod o ddulliau ar athrawon fel eu bod yn gallu dewis a dethol ac addasu i greu’r dull gorau ar gyfer y disgyblion yn eu gofal.

Yn ôl Unesco (1953, t.11) y cyfrwng gorau ar gyfer addysgu plentyn yw ei famiaith ... Yn addysgol, mae'n dysgu'n gyflym drwyddi na thrwy gyfrwng ieithyddol anghyfarwydd.  Anghytuna Nissilä (Dim dyddiad, ddyfynnwyd yn This is Finland) â Unesco, dywed mai ymchwil yn dangos bod plant dwyieithog neu amlieithog yn tueddu i ddysgu ieithoedd newydd ychwanegol yn haws na phlant uniaith, ac nid oes tystiolaeth bod dwyieithrwydd yn rhwystro unrhyw agwedd ar ddysgu. Cefnogwyd hyn gan waith Vygostsky (1962) amlyga fod y gallu i siarad fwy nag un iaith yn arwain at well ymwybyddiaeth a hyblygrwydd ieithyddol. O ganlyniad, awgrymir fod dysgu siarad fwy nag yn iaith yn gallu fod o gymorth i blant wrth iddynt ddysgu trydydd neu pedwaredd iaith. Yn Sweden mae yna gynllun llywodraeth sy’n galluogi disgyblion i ddysgu mwy na 50 o wahanol ieithoedd. Ym mis hydref 2012 mynychodd tua 14,000 o ddisgyblion ddosbarthiadau o'r fath ledled y wlad. Mae Rwsieg, Arabeg, Saesneg, Estoneg, Tsieineaidd a Sbaeneg yn cael eu haddysgu'n eang, yn ogystal ag ieithoedd cymunedau mewnfudwyr arwyddocaol, gan gynnwys Somali, Cwrdeg, Albaneg a Fietnameg. Pwysleisia Nissilä (Dim dyddiad a ddyfynnwyd yn This is Sweden), arbenigwr mewn addysg amlieithog gan Fwrdd Addysg Genedlaethol y Ffindir, nid yw dwy awr yr wythnos yn ddigon i feithrin sgiliau iaith i safon frodorol, a rhaid i deuluoedd o hyd helpu eu plant, yn enwedig trwy ddarllen gyda nhw a darparu llyfrau addas. Felly, mae angen ystryied y rheswm pam ystyrir Cymraeg ail-iaith yn fethiant. Dim ond sesiynau unwaith y diwrnod ar y mwyaf mae’r disgyblion yn derbyn yn y sector Saesneg. Felly, gellir cwestiynu’r rheswm “mae’r cysyniad o Gymraeg ail iaith yn methu’r rhan fwyaf o’n pobol ifanc,” (Schiavone, Dim dyddiad, ddyfynnwyd yn golwg 360, 2015). Cefnoga Elaine Edwards, dywed mai “Cymraeg Ail Iaith yn aneffeithiol, ac wedi bod yn rhwystro datblygiad plant a phobl ifanc i’w llawn botensial.” (Elaine Edwards, dim dyddiad, ddyfynnwyd yn golwg 360, 2015). Cyniga Llywodraeth Cymru continwwm dysgu i’r iaith yn hytrach na gwahanu’r pwnc i ddau sef Cymraeg Iaith Gyntaf a Chymraeg Ail Iaith. Hefyd, pwysig yw nodi bod yna nifer o ffactorau allan a all ddylanwadu ar addysg ddwyieithog megis teulu a’r gymuned. Ni all addysg “ar ei phen ei hun” (Lewis, 2010, t.69) sicrhau datblygiad y disgyblion.

Defnyddir y fodel ‘trochi’ yng Nghanda fel ffordd o addysgu Ffrangeg fel ail-iaith. Yng Nghanda Saesneg a Ffrangeg yw’r ieithoedd swyddogol ond Ffrangeg yw’r iaith leiafrifol i’r nifer. Yn debyg i Gymru caiff Saesneg a Chymreig i adnabod fel ieithoedd swyddogol ein gwlad ond, Cymreig yw’r iaith leiafrifol. Yng Nghanada, mae'r ideoleg monoglossig o ddwyieithrwydd yn digwydd mewn ysgolion o ganlyniad i ddylanwadau hanesyddol, cymdeithasol a gwleidyddol. Yn hanesyddol, mae'r ddau grŵp iaith swyddogol wedi ymladd am bŵer dros diriogaethau a chyfreithlondeb ar gyfer eu diwylliannau priodol (Heller, 1999 dyfynnwyd yn Roy, 2010, t.354). Gellir dadlau fod hyn wedi bod yn wyr am Gymru dros y blynyddoedd. Pwysleisir bod mwyafrif helaeth yr ymchwil ar addysg drochi iaith yn gadarnhaol oherwydd “llwyddiant addysg drochi yng Nghanada” (Baker, 2006, dyfynnwyd yn Lewis, 2011, t.72) Er hyn, Dywed Campbell (2018) yn y rhan fwyaf o sefyllfaoedd nid yw’r model o drochi’r Ffrangeg yn effeithiol iawn wrth greu dinasyddion dwyieithog. Er bod data'n brin, mae ymchwil yn dangos bod llai na 20 y cant o fyfyrwyr trochi Ffrangeg wedi graddio yn yr ysgol uwchradd gyda hyfedredd mewn Ffrangeg. Ymhelaethwyd caiff rhaglenni trochi Ffrengig eu rhwystro gan brinder sylweddol o athrawon cymwys. Yn 2017, roedd bwrdd Ysgol Dosbarth Catholig Halton bron a chanslo eu rhaglen drochi Ffrangeg cynnar o ganlyniad i “argyfwng staff Ffrangeg gymwys ar draws talaith Ontario." (Campbell, 2008) Yn debyg i Gymru mae yna brinder athrawon sydd â gallu i siarad ac addysgu trwy’r Gymraeg a fydd yn parhau oherwydd bod yna ostyngiad o 46% yn y nifer o raddedigion hyfforddiant athrawon cyfrwng Cymraeg flynyddoedd diwethaf (BBC, 2017).

Un prif neges a amlygwyd yn yr erthygl yw a ddylwn wahanu neu gyfuno ieithoedd yn yr ystafell ddosbarth. Fel arfer yn ein hysgolion mae dwy iaith wedi cael eu haddysgu ar wahân “lle mae’r Gymraeg. Noda’r erthygl yn y gorffennol rydym wedi “tueddi i ffafrio gwahanu’r ieithoedd fel cyfryngau addysgu a dysgu o fewn gwersi unigol yn hytrach na’u cymysgu’n fympwyol” (Lewis, 2011, t.75) Mae Dysgu Integredig Cynnwys ac Iaith (CLIL) yn ddull addysgu seiliedig ar gymhwysedd sy'n ennill tir mewn systemau addysg Ewropeaidd. Y syniad yw addysgu'r pwnc a'r iaith, ac fe'i hanogwyd y defnydd o’r ymadrodd "defnyddio iaith i ddysgu, dysgu i ddefnyddio iaith." Pwysleisia Braddock (2017) Mae CLIL yn annog y defnydd o gwricwla sy'n hybu'r sgiliau rhyngbersonol iawn, sensitifrwydd diwylliannol a galluoedd cyfathrebu ac iaith y mae cyflogwyr heddiw yn gofyn amdanynt. Amlygwyd y defnydd o Ddysgu Integredig Iaith a Chynnwys CLIL/EMILE yn ardal Val d’Aoste yn yr Eidal a’i defnydd o’r ddwywaith a chyd yn yr ysgolion. Hyrwyddir y defnydd o sgiliau gwybyddol disgyblion wrth iddynt ymgodymu â chynnwys pynciol trey gyfrwng eu hail iaith. Dengys adolygiad tery (2008, ddyfynnwyd Wewer 2017, t.278) o ymchwil CLIL mai'r agweddau iaith sy'n ymddangos yn bennaf elwa o gyfarwyddyd CLIL yw sgiliau derbyniol, geirfa, a morffoleg ynghyd â, er enghraifft, creadigrwydd, cymryd risg, rhuglder, a'r graddau y mae iaith yn cael ei gaffael. Ychwanega Pérez Cañado (2012, ddyfwynnwyd yn Wewer, t.279) y manteision canlynol: cymhelliant y dysgwr, yn ysgrifennu ar ffurf lexis, cystrawen a rhuglder mwy cymhleth, yn ogystal â chanlyniadau dysgu cynnwys cyfatebol, os nad yn well, o'u cymharu â dysgwyr prif ffrwd, fel mae swm sylweddol o waith ymchwil CLIL yn gymharol. Felly gellir cwestiynu a yw’r fodel yma yn fwy effeithiol na throchi?

Pwysleisia’r erthygl pwysigrwydd fod yn ddwyieithog neu’n amlieithog er mwyn sicrhau ein bod yn ddinasyddion rhwng gwladol heb sôn am y manteision datblygiad gwybyddol i blant a phobl ifanc. Pwysleisia Donaldson (2015, t.58) taw “mantais ddiwylliannol, wybyddol ac ymarferol o ddysgu Cymraeg fel iaith fyw yn cynnig dadl gref o blaid ei chynnwys yn elfen orfodol yn y cwricwlwm ysgol”. Mae yna nifer o wahanol fodelau a ddefnyddir yng Nghymru ac ar draws y byd er mwyn ceisio sicrhau fod y disgyblion yn ddwyieithog neu’n amlieithog. Cynigir y term ddwyieithogrwydd nifer o wahanol ddiffiniadau o sut mae unigolyn yn medru defnyddio’r iaith ar lafar yn ysgrifenedig neu hyd yn oed y gallu i ddeall yr iaith. Cymharir y defnydd o’r fodel trochi yng Nghymru gyda’r llwyddiant yn wledydd arall ar draws y byd. Yn ogystal, trafodir a ddylwn wahanu neu gyfuno’r defnydd o’r iaith Saesneg a Chymraeg o fewn yr ystafell ddosbarth. Yn bersonol credaf er mwyn sicrhau fod y disgyblion “yn ddinasyddion egwyddorol, gwybodus yng Nghymru a’r byd” (Donaldson, 2015, t.113) mae angen i ystyried newid yn y ffordd rydym yn addysgu’r iaith enwedig os ydym am gyrraedd y  nod o filiwn o siaradwyr Cymraeg erbyn 2050. Efallai taw'r ffordd orau er mwyn sicrhau hyn y bod yr iaith yn cael ei ddefnyddio ar y cyd ag iaith arall yn hytrach nai ddefnyddio ar wahân. Does dim un ffordd yn berffaith er mwyn sicrhau fod y disgyblion yn amlieithog dim ond trwy arbrofi â gwahanol fodelau neu dechnegau byddwn yn gwybod pa ffordd sydd orau er mwyn sicrhau rhuglder y ddwy iaith. Efallai na fydd un model yn llwyddianus gydag un dosbarth penodol ond fydd yn llwyddiannus gyda gwahanol ddosbarth yn yr un ysgol. Mae angen i ni hefyd ystyried fod yna nifer o wahanol ffactorau all effeithio ar ba mor gyflym fydd disgybl yn rhugl neu beidio o fewn iaith. Nid yn unig cyfrifoldeb yr athro neu’r athrawes yw sicrhau fod disgyblion yn datblygu yn gyffredinol ond y rheini ar gymdeithas mae’r disgybl yn rhan iddi.

